
Avaliku ürituse „Ajaloofestival Narva lahing” loa taotluse rahuldamine

1. Asjaolud ja menetluse käik

06.08.2012.a. esitas MTÜ Noorte Boom, (reg.kood 75009131, Peterburi mnt. 2, Narva) Narva Linnavalitsusele avaliku ürituse loa taotluse.

Narva Muuseum kavatseb ajavahemikul 10.08.-12.08.2012.a ajavahemikul kella 09.00-22.00 läbi viia avaliku ürituse „Ajaloofestival Narva lahing”. Üritus suunatud avalikkusele. Ürituse raames toimuvad õpitoad, laadad, näitused ja näidislahingud Narva kindluses ja selle lähiümbruses. 
Sihtgrupiks on linnaelanikud ja külalised.  Eeldatav osavõtjate arv on 100 inimest ja külastajate arv 5000 inimest. Sissepääs on kõikidele külastajatele tasuta. Alkohoolsete jookide müük ei toimu. 
Üritusel tagab avaliku korra turvafirma.
Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada Narva Muuseumi taotlus avaliku ürituse „Ajaloofestival Narva lahing” läbiviimiseks. 

3.2. Avaliku ürituse korraldajaks on Narva Muuseum, (reg.kood 75009131, Peterburi mnt.2, Narva).
3.3. Ürituse läbiviimise kohaks on Narva kindluse territoorium ja selle lähiümbrus. 
3.4. Avalik üritus toimub 10.08.2012.a kell 10.00-22-00, 11.08.2012.a. kell 09.00-22-00 ja 12.08.2012.a. kell 09.00-12.30.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

